**Πανελλαδική δια ζώσης και διαδικτυακή εκδήλωση συζήτηση για την αξιολόγηση και τα πειθαρχικά Κυριακή 16 Μαρτίου 2025, στις 11:00πμ**

**Αθήνα, Μαράσλειος (Μαρασλή 4) με πανελλαδική διαδικτυακή σύνδεση**

**Ομιλητές/τριες**

**Πανεπιστημιακοί:**

**-Περικλής Παυλίδης (καθηγητής και πρόεδρος του ΠΤΔΕ του ΑΠΘ)**

**-Βασίλης Αλεξίου (καθηγητής, ΠΤΔΕ του ΑΠΘ)**

**Δικηγόροι:**

**Βαγιωνάκη Μερόπη, Παλαιολόγος Παλαιολόγος, Σκουνάκη Αρετή, Σμιλάκος Κοσμά, Συμεωνίδης Θοδωρής**

**Οι Σύλλογοι ΠΕ και ΕΛΜΕ που συνυπογράφουμε τη διακήρυξη στήριξης απεργών και διωχθέντων σ**ας καλούμε στην εκδήλωση –συζήτηση με θέμα: **«Αξιολόγηση, αποδόμηση και ιδιωτικοποίηση του δημόσιου σχολείου και η απάντηση του κινήματος» την Κυριακή 16.3 στις 11:00πμ στην Μαράσλειο (Μαρασλή 4).** **Η εκδήλωση θα είναι δια ζώσης και με δυνατότητας διαδικτυακής σύνδεσης, με ομιλητές τους πανεπιστημιακούς Περικλή Παυλίδη (καθηγητής και πρόεδρος του ΠΤΔΕ του ΑΠΘ) και Βασίλη Αλεξίου (καθηγητής στο ΠΤΔΕ του ΑΠΘ), τις/ τους δικηγόρους του κινήματος Βαγιωνάκη Μερόπη, Παλαιολόγο Παλαιολόγο, Σκουνάκη Αρετή, Σμιλάκο Κοσμά και Συμεωνίδη Θοδωρής και εκπροσώπους των σωματείων που θα συμμετέχουν.**

Ο αγώνας των εκπαιδευτικών ενάντια στην αξιολόγηση βρίσκεται σε κρίσιμη φάση με το υπουργείο και την κυβέρνηση να επιτίθενται με όλους τους μηχανισμούς τους στο σύνολο των εκπαιδευτικών. Η κυβέρνηση επιχειρεί μέσω της αξιολόγησης την κατηγοριοποίηση σχολείων και εκπαιδευτικών, την υπονόμευση της δημόσιας δωρεάν παιδείας σε όλες τις βαθμίδες και την ιδιωτικοποίησή της, την καθυπόταξη εκπαιδευτικών.

Την ίδια στιγμή η κυβέρνηση προωθεί μπαράζ αντιεκπαιδευτικών μέτρων σε όλες τις βαθμίδες της εκπαίδευσης (Ωνάσεια σχολεία, ιδιωτικά ΑΕΙ, διεθνές απολυτήριο-ΙΒ, Εθνικό Απολυτήριο, Τεχνική Εκπαίδευση παραδομένη στις δυνάμεις της αγοράς, διαγωνισμό ΑΣΕΠ, ελεύθερη επιλογή σχολείου, εξετάσεις PISA, κ.ά.) που αποδομούν το δημόσιο σχολείο και τα δημόσια πανεπιστήμια και προωθούν την ιδιωτικοποίηση και εμπορευματοποίηση της παιδείας.

Στη μάχη της αξιολόγησης χρησιμοποιούν όλο το οπλοστάσιό τους. Εκβιάζουν τις/τους νεοδιόριστες/ους με τη μονιμοποίησή τους, έχουν προχωρήσει σε βιομηχανία πειθαρχικών διώξεων καταστρατηγώντας το απεργιακό δικαίωμα. Ο αυταρχισμός και η παρανομία του ΥΠΑΙΘΑ ξανά στην ημερήσια διάταξη για να ανακόψουν τους αγώνες του κλάδου, παρόλο που γνωρίζουν ότι είναι αναφαίρετο το συνδικαλιστικό μας δικαίωμα της απεργίας αποχής, την οποία οι εκπαιδευτικοί υλοποιούμε με βάση τις αποφάσεις των συνδικάτων και των πρωτοβάθμιων ΣΕΠΕ κι ΕΛΜΕ.

Σε αυτή την κρίσιμη φάση, με τον αγώνα του κλάδου να μπαίνει σε κρίσιμη καμπή, με ισχυρό το όπλο της απεργίας αποχής, οφείλουμε όλες/όλοι να σταθούμε δίπλα στις/στους νεοδιόριστες/ους, αλλά και σε άλλες συναδέλφισσες/ους που το υπουργείο θέλει να χρησιμοποιήσει ενάντια στις συλλογικές αποφάσεις του κλάδου για να περάσει η ατομική αξιολόγηση. Η προσπάθειά τους να μετατρέψουν τους εκπαιδευτικούς σε πειθήνιους φορείς ενός ημι-δημόσιου σχολείου των χορηγών, και του διαχωρισμού σε «καλά» και «κακά» με διαφοροποιημένη κρατική χρηματοδότηση, ανάλογα με τις επιδόσεις των μαθητών μας, σε ένα καθεστώς μόνιμης εργασιακής αστάθειας, δεν πρέπει να περάσει.

Ο στόχος είναι καθαρότατος, να μας μετατρέψουν σε υπάκουους δούλους και οσφυοκάμπτες με ολέθριες συνέπειες για τη μόρφωση των μαθητών μας και τα εργασιακά μας δικαιώματα. Οι εκπαιδευτικοί δεν θα υποταχθούμε!

Εμείς θα νικήσουμε!

**ΣΕΠΕ: Αθηνά, Αιγάλεω, Αμαρουσίου, Αριστοτέλης, Β’ Θεσσαλονίκης, Λιόσια - Ζεφύρι - Φυλή Ηρώ Κωνσταντοπούλου, Ζακύνθου Διονύσιος Σολωμός, Καλλιθέας Μοσχάτου, Κ. Σωτηρίου, Λαγκαδάς, Περικλής, Σύρου Τήνου Μυκόνου, Μεσσηνίας**

**ΕΛΜΕ: Α’ Κυκλάδων, Α’ Δυτ. Αττικής (Ελευσίνα), Άνω Λιοσίων Ζεφύρι Φυλής, Β’ Έβρου, Γ’ Θεσσαλονίκης, Ε’ Αθήνας, Ε’ Θεσσαλονίκης, Ικαρίας – Φούρνων, Καλλιθέας – Νέας Σμύρνης – Μοσχάτου, Καστοριάς, Ρεθύμνου, Φωκίδας, Χανίων**